CELEX: 62012CA0195
Language: et
Date: 2013-09-26 00:00:00
Title: Kohtuasi C-195/12: Euroopa Kohtu (neljas koda) 26. septembri 2013 aasta otsus (Cour constitutionnelle (Belgia) eelotsusetaotlus) — Industrie du bois de Vielsalm & Cie (IBV) SA versus Région wallonne (Direktiiv 2004/8/EÜ — Kohaldamisala — Koostootmine ja suure tõhususega koostootmine — Artikkel 7 — Piirkondlik toetussüsteem, millega nähakse ette „roheliste tunnistuste” andmine koostootmise seadmestikele — Mitme rohelise tunnistuse andmine koostootmise seadmestikele, mis taaskasutavad peamiselt muud liiki biomassi kui puit või puidujäätmed — Võrdse kohtlemise ja diskimineerimise keelu põhimõte — Euroopa Liidu põhiõiguste harta artiklid 20 ja 21)

23.11.2013   
            
            
               ET
            
            
               Euroopa Liidu Teataja
            
            
               C 344/28
            
         Euroopa Kohtu (neljas koda) 26. septembri 2013 aasta otsus (Cour constitutionnelle (Belgia) eelotsusetaotlus) — Industrie du bois de Vielsalm & Cie (IBV) SA versus Région wallonne
   (Kohtuasi C-195/12) (1)
   
   (Direktiiv 2004/8/EÜ - Kohaldamisala - Koostootmine ja suure tõhususega koostootmine - Artikkel 7 - Piirkondlik toetussüsteem, millega nähakse ette „roheliste tunnistuste” andmine koostootmise seadmestikele - Mitme rohelise tunnistuse andmine koostootmise seadmestikele, mis taaskasutavad peamiselt muud liiki biomassi kui puit või puidujäätmed - Võrdse kohtlemise ja diskimineerimise keelu põhimõte - Euroopa Liidu põhiõiguste harta artiklid 20 ja 21)
   2013/C 344/48
   Kohtumenetluse keel: prantsuse
   
      Eelotsusetaotluse esitanud kohus
   
   Cour constitutionnelle
   
      Põhikohtuasja pooled
   
   
      Hageja: Industrie du bois de Vielsalm & Cie (IBV) SA
   
      Kostja: Région wallonne
   
      Ese
   
   Eelotsusetaotlus — Cour constitutionnelle — Euroopa Parlamendi ja nõukogu 11. veebruari 2004. aasta direktiivi 2004/8/EÜ soojus- ja elektrienergia koostootmise stimuleerimiseks siseturu kasuliku soojuse nõudluse alusel, millega muudetakse direktiivi 92/42/EMÜ (ELT L 52, lk 50; ELT eriväljaanne 12/03, lk 3), artikli 7 tõlgendamine — Euroopa Parlamendi ja nõukogu 27. septembri 2001. aasta direktiivi 2001/77/EÜ taastuvatest energiaallikatest toodetud elektrienergia kasutamise edendamise kohta elektrienergia siseturul (EÜT L 283, lk 33; ELT eriväljaanne 12/02, lk 121) artiklite 2 ja 4 tõlgendamine — Euroopa Parlamendi ja nõukogu 23. aprilli 2009. aasta direktiivi 2009/28/EÜ taastuvatest energiaallikatest toodetud energia kasutamise edendamise kohta ning direktiivide 2001/77/EÜ ja 2003/30/EÜ muutmise ja hilisema kehtetuks tunnistamise kohta (ELT L 140, lk 16) artikli 22 tõlgendamine — Euroopa Liidu lepingu artikli 6 ja Euroopa Liidu põhiõiguste harta artiklite 20 ja 21 tõlgendamine — Rahalise toetuse skeemid, mis on kohaldatavad vaid suure tõhususega koostootmisjaamadele — Kohustus, luba või keed jätta toetusmeetmete alt välja koostootmisjaamad, mis taaskasutavad peamiselt puitu või puidujäätmeid — Õigusnormide kooskõla võrdsuse põhimõttega
   
      Resolutsioon
   
   
               1.
            
            
               Euroopa Parlamendi ja nõukogu 11. veebruari 2004. aasta direktiivi 2004/8/EÜ soojus- ja elektrienergia koostootmise stimuleerimiseks siseturu kasuliku soojuse nõudluse alusel, millega muudetakse direktiivi 92/42/EMÜ, artiklit 7 tuleb tõlgendada nii, et selle kohaldamisala ei ole piiratud üksnes koostootmise seadmestikega, mis vastavad enda omadustelt suure tõhususega koostootmise seadmestikele selle direktiivi tähenduses.
            
         
               2.
            
            
               Kehtiva liidu õiguse kohaselt ei ole eeskätt Euroopa Liidu põhiõiguste harta artiklites 20 ja 21 sätestatud võrdse kohtlemise ja diskrimineerimise keelu põhimõttega vastuolus, kui selliste taastuvatest energiaallikatest elektrienergia tootmise või koostootmise toetuseks mõeldud siseriiklike kavade kehtestamisel, nagu on osutatud direktiivi 2004/8 artiklis 7 ning Euroopa Parlamendi ja nõukogu 27. septembri 2001. aasta direktiivi 2001/77/EÜ taastuvatest energiaallikatest toodetud elektrienergia kasutamise edendamise kohta elektrienergia siseturul artiklis 4, näeb liikmesriik ette niisuguse tõhustatud toetusmeetme, nagu on kõne all põhikohtuasjas, mis on mõeldud kõigile koostootmise seadmestikele, milles taaskasutatakse peamiselt biomassi, välja arvatud koostootmise seadmestikud, milles taaskasutatakse peamiselt puitu ja/või puidujäätmeid.
            
         
      (1)  ELT C 200, 7.7.2012.